# **Z A P I S N I K**

**11. redne seje Sveta DSO Črnomelj, ki je bila dne 10.12.2014 ob 15.30 uri**

**v prostorih delovne terapije DSO Črnomelj**

PRISOTNI ČLANI SVETA:

* Tatjana Zupančič, predsednica Sveta DSO Črnomelj, predstavnica ustanovitelja
* Jakobina VLAHOVIČ, namestnica predsednice, predstavnica zaposlenih v DSO Črnomelj
* Marija Starc, predstavnica stanovalcev DSO Črnomelj
* Ivana Žunič, predstavnica lokalne skupnosti
* Jože Veselič, predstavnik ustanovitelja
* Gregor Gešelj, predstavnik ustanovitelja (od tč. 3 dalje)

PRISOTNI OSTALI VABLJENI:

* Milan KRAJNC, direktor DSO Črnomelj
* Valerija LEKIČ POLJŠAK, namestnica direktorja DSO Črnomelj
* Marinka Jankovič, predstavnica sindikata DSO Črnomelj

ODSOTNI ČLANI SVETA (odsotnost opravičena po e-pošti):

* Marko Cerar, predstavnik ustanovitelja

ODSOTNI OSTALI VABLJENI: /

Sejo sveta je vodila Predsednica Sveta DSO Črnomelj, ga. Tatjana Zupančič. Prisotne je pozdravila, nakar je prebrala predlagani dnevni red, na katerega nobeden od prisotnih ni imel pripomb, zato je predlagala glasovanje.

Glasovanje je potekalo z dvigom rok.

Izid glasovanja: ZA: 5

 PROTI: 0

Na podlagi izida glasovanja je bil soglasno sprejet

**Dnevni red:**

1. **Otvoritev seje ter ugotovitev prisotnosti in sklepčnosti**
2. **Potrditev zapisnika 10. redne seje z dne 29.10.2014**
3. **Zaposlitvena pogodba - direktorica**

Ad/1

Predsednica sveta ugotavlja prisotnost petih članov Sveta DSO Črnomelj (g. Gregor Gešelj se je seji pridružil pri 3. točki dnevnega reda) ter njegovo sklepčnost.

Ad/2

Predsednica sveta pove, da na predlog zapisnika 10. redne seje nima pripomb, saj so dejstva korektno zapisana, je pa k razpravi pozvala ostale prisotne člane sveta, da se do predloga zapisnika izjasnijo, oz. predlagajo popravke ali dopolnitve.

Pripomb na predlog zapisnika 10. redne seje z dne 29.10.2014 ni bilo, zato je predsednica sveta predlagala glasovanje.

Glasovanje je potekalo z dvigom rok.

Izid glasovanja: ZA: 5

 PROTI: 0

Na podlagi izida glasovanja je bil soglasno sprejet

**sklep:**

* **potrdi in sprejme se Zapisnik 10. redne seje Sveta zavoda z dne 29.10.2014.**

Ad/3

Ga. Tatjana Zupančič, predsednica Sveta DSO Črnomelj, je besedo predala ga. Valeriji Lekič Poljšak, ki je predstavila predlog pogodbe o zaposlitvi s poslovodno osebo.

V uvodu je ga. Valerija Lekič Poljšak izpostavila:

* da bo članom Sveta Doma starejših občanov Črnomelj predstavljen predlog pogodbe o zaposlitvi v celoti;
* predlog pogodbe o zaposlitvi upošteva vso trenutno veljavno zakonodajo;
* predlog pogodbe je bil dan v pregled ga. Nataši Belopavlovič, pravnici, ki se že vrsto let ukvarja z delovnopravno zakonodajo.

V nadaljevanju je ga. Valerija Lekič Poljšak prebrala predlog pogodbe o zaposlitvi, ki obsega dvaindvajset (22) členov.

Po seznanitvi z vsebino predlagane pogodbe o zaposlitvi z ga. Valerijo Lekič Poljšak na delovnem mestu direktorice Doma starejših občanov Črnomelj, je predsednica Sveta DSO Črnomelj, ga. Tatjana Zupančič prisotne pozvala k podaji pripomb.

* Ga. Ivana Žunič, predstavnica lokalne skupnosti meni, da je v predstavljeni pogodbi zajeto vse;
* G. Jože , predstavnik ustanovitelja pove, da na predstavljeno pogodbo nima pripomb.

Ker drugih pripomb ni bilo, se sprejme

**Sklep:**

* **Na predstavljeno pogodbo o zaposlitvi direktorice ga. Valerije Lekič Poljšak, št. KE-88/2014 z dne 10.12.2014 člani Sveta Doma starejših občanov Črnomelj nimajo pripomb in se sprejme v predloženi vsebini.**

**V nadaljevanju sta predsednica Sveta Doma starejših občanov Črnomelj in ga. Valerija Lekič Poljšak podpisali pogodbo o zaposlitvi za opravljanje del in nalog direktorice Doma starejših občanov Črnomelj za mandatno obdobje od 01.01.2015 do 31.12.2019.**

Predsednica Sveta DSO Črnomelj povpraša o napredovanju projekta dializnega centra v domu in o splošni situaciji v domu:

* Glede organiziranja dializnega centra, direktor, mag. Milana Krajnc odgovarja: dom je skladno z zakonodajo objavil namero o oddaji prostorov, ponudba je bila sprejeta pravočasno. Splošna bolnišnica Novo mesto ima vso potrebno dokumentacijo za urejanje zadev na Ministrstvu za zdravje. Obstaja tveganje, da se bodo pojavile težave glede pridobivanja gradbenega dovoljenja.
* Glede splošnega stanja v domu, direktor, mag. Milana Krajnca odgovarja: trenutno ima dom 196 stanovalcev, povečuje se delež stanovalcev iz območja Novega mesta. Ocenjuje, da je trenutno stanje kar ugodno. Kljub temu je zaznati nekaj nesigurnosti na področju socialnega varstva zaradi Zakona o dolgotrajni oskrbi in zavarovanju za dolgotrajno oskrbo, kakor tudi nekaterih drugih dejavnikov (npr. preoblikovanje domov).

Ob koncu seje predsednica Sveta Doma starejših občanov Črnomelj, ga. Tatjana Zupančič člane informira, da bo ustanovitelja pozvala, naj imenuje nadomestnega člana Sveta zavoda, saj se g. Marko Cerar že dalj časa nahaja v tujini, kjer bo tudi najverjetneje ostal še nekaj časa. Njemu je sicer žal, rad bi se vrnil domov, vendar tu nima zaposlitve in je primoran svoje bivanje v tujini podaljšati.

Drugih razprav in pripomb na seji ni bilo.

Seja sveta je bila končana ob 16.40 uri.

 Zapisnikar: Predsednica sveta:

Ksenija Pezdirc Tatjana Zupančič